ΓΡΑΠΤΗ ΕΡΩΤΗΣΗ E-3559/01

υποβολή: Alexandros Alavanos (GUE/NGL) προς την Επιτροπή

(8 Ιανουαρίου 2002)

Θέμα: Λειτουργία Ολοκληρωμένου Συστήματος Διαχείρισης και Ελέγχου (ΟΣΔΕ) στην Ελλάδα

Στην ειδική έκθεση 4/2001(1) του Ελεγκτικού Συνεδρίου αναφέρεται ότι το ΟΣΔΕ δεν έχει εφαρμοστεί στην Ελλάδα (σημείο 64 της έκθεσης), ότι τα βασικά στοιχεία του ΟΣΔΕ εφαρμόζονται σε όλα τα κράτη μέλη με εξαίρεση την Ελλάδα (απάντηση της Επιτροπής, σημείο 74), ενώ και από τον πίνακα 4 προκύπτει ότι η Επιτροπή εντόπισε αδυναμίες στο σύνολο των βασικών ελέγχων για τις ενισχύσεις που αφορούν εκτάσεις και ζώα. Επίσης η ΠΑΣΕΓΕΣ που έχει αναλάβει το έργο του ΟΣΔΕ κατήγγειλε (ανακοίνωσή της 2.8.2001) ότι το Υπουργείο Γεωργίας δεν θα μπορέσει να ανταποκριθεί εφέτος στην καταβολή των επιδοτήσεων στους παραγωγούς λόγω καθυστερημένηςπογραφής της σχετικής σύμβασης.

Δεδομένου ότι το μεγαλύτερο μέρος των ενισχύσεων καταβάλλεται πλέον μέσω του ΟΣΔΕ ερωτάται η Επιτροπή:

1. Τι επιπτώσεις έχει για την Ελλάδα, τους παραγωγούς και την προστασία των οικονομικών συμφερόντων της Κοινότητας η μη εφαρμογή του ΟΣΔΕ·

2. Σε τι ενέργειες έχει προβεί η Επιτροπή προκειμένου ναποχρεωθεί η Ελλάδα να εφαρμόσει το ΟΣΔΕ·

3. Πώς εκτιμάται η λειτουργία του ΟΣΔΕ σήμερα στους τομείς του ελαιολάδου, του βαμβακιού και της κτηνοτροφίας, δεδομένου ότιπάρχουν σοβαρές διαμαρτυρίες των αγροτών για καθυστερήσεις, ελλείψεις, λανθασμένες εγγραφές·

(1) ΕΕ C 214 της 31.7.2001, σελ. 1.

Απάντηση του κ. Fischler εξ ονόματος της Επιτροπής

(7 Φεβρουαρίου 2002)

Το Ολοκληρωμένο Σύστημα Διαχείρισης και Ελέγχου (ΟΣΔΕ) διευκολύνει την αποτελεσματική καταβολή των πιστώσεων και τον έλεγχο των κοινοτικών δαπανών από τα κράτη μέλη. Η Επιτροπή θεωρεί ότι η μη εφαρμογή του ΟΣΔΕ αποτελεί εξαιρετικά σοβαρή παράβαση.

Απαντώντας στα ερωτήματα του Αξιότιμου Μέλους του Κοινοβουλίου η Επιτροπή παραθέτει τα εξής:

1. Η μη εφαρμογή από την Ελλάδα του Ολοκληρωμένου Συστήματος Διαχείρισης και Ελέγχου σημαίνει ότι το κράτος δεν είναι σε θέση να διαχειριστεί και να ελέγξει τις δαπάνες σύμφωνα με την ισχύουσα νομοθεσία, ότι οι διοικητικές διαδικασίες και οι διαδικασίες ελέγχου είναι αδικαιολόγητα επαχθείς και αναποτελεσματικές και ότι επομένως δεν είναι σε θέση να ελέγξει σωστά τις δαπάνες που δηλώνονται στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ). Συνεπώς, όπως συμβαίνει και για τα άλλα κράτη μέλη, οιπηρεσίες της Επιτροπής που είναιπεύθυνες για τον έλεγχο των γεωργικών δαπανών παρακολουθούν πολύ στενά την κατάσταση του ΟΣΔΕ στην Ελλάδα και απορρίπτουν, όπου είναι αναγκαίο, την κοινοτική χρηματοδότηση στο πλαίσιο της διαδικασίας εκκαθάρισης των λογαριασμών (άρθρο 7 παράγραφος 4 σημείο β) του κανονισμού (ΕΚ) αριθ. 1258/1999 του Συμβουλίου της 17ης Μαΐου 1999 για την χρηματοδότηση της Κοινής Γεωργικής Πολιτικής(1)). Τα ποσά που δεν γίνονται δεκτά για κοινοτική χρηματοδότηση επιβαρύνουν επομένως τον εθνικό προϋπολογισμό.

Για τους έλληνες παραγωγούς, οι προαναφερθείσες ελλείψεις συνεπάγονται επιπλέον διοικητικό φόρτο εργασίας απ'ότι αν δενπήρχαν και, μερικές φορέ, προκαλούν καθυστερήσεις στις πληρωμές τις οποίες δικαιούνται οι παραγωγοί. Επιπλέον, δεδομένου ότι πολλές ενισχύσειςπόκεινται σε μεμονωμένες, περιφερειακές και εθνικές ποσοστώσεις ή ανώτατα όρια, η ανεπάρκεια των ελέγχων έχει ως αποτέλεσμα την καταβολή πιστώσεων σε άτομα μη επιλέξιμα, στερώντας κατ'αυτόν τον τρόπο τους κανονικούς δικαιούχους από το νόμιμο μερίδιο της διαθέσιμης ενίσχυσης.

Υπό τις συνθήκες αυτές, η κατάσταση του ΟΣΔΕ στην Ελλάδα δεν είναι σαφώς σε θέση να διαφυλάξει σωστά τα οικονομικά συμφέροντα της Κοινότητας.

2. Μετά από τη διεξαγωγή κανονικών επιτόπιων αποστολών ελέγχου για τον καθορισμό της συμμόρφωσης της Ελλάδας προς την ισχύουσα νομοθεσία για την Κοινή Γεωργική Πολιτική, που συχνά οδήγησε στις δημοσιονομικές επιπτώσεις που αναφέρονται ανωτέρω, η Επιτροπή κίνησε διαδικασία παράβασης για την αδυναμία της Ελλάδας να εισαγάγει το Ολοκληρωμένο Σύστημα Διαχείρισης και Ελέγχου εντός της ορισθείσας προθεσμίας.

3. Οι εκτάσεις που καλλιεργούνται με βαμβάκι πρέπει να δηλώνονται στο πλαίσιο του Ολοκληρωμένου Συστήματος Διαχείρισης και Ελέγχου σύμφωνα με το άρθρο 9 του κανονισμού (ΕΚ) αριθ. 1591/2001 της Επιτροπής της 2ας Αυγούστου 2001 για τις λεπτομέρειες εφαρμογής του καθεστώτος ενίσχυσης για το βαμβάκι(2). Τα κράτη μέλη πρέπει να ελέγχου επιτόπου το 5 % των εν λόγω δηλώσεων και, όπου είναι αναγκαίο, να επιβάλουν κυρώσεις στις παρατυπίες από τους παραγωγούς.

Το ΟΣΔΕ δεν περιλαμβάνει τους ελαιώνες, οι οποίοι πρέπει να καταχωρούνται σε ένα παρόμοιο σύστημα που ονομάζεται ελαιοκομικό Σύστημα Γεωγραφικών Πληροφοριών (ΣΓΠ). Το ΟΣΔΕ και το ελαιοκομικό ΣΓΠ πρέπει να συνδέονται αλλά κανένα από τα συστήματα αυτά δεν λειτουργεί πλήρως στην Ελλάδα, προς το παρόν. Επομένως, η Ελλάδα, για τον ελαιοκομικό τομέα, πρέπει να πραγματοποιεί επιτόπιους ελέγχους στο 10 % όλων των δηλώσεων παραγωγής.

Όσον αφορά τις κοινοτικές ενισχύσεις για τα ζώα, από την πιο πρόσφατη επιτόπια αποστολή ελέγχου που διεξήχθη από τιςπηρεσίες της Επιτροπής στην Ελλάδα διαπιστώθηκε ότι το απαιτούμενο σύστημα αναγνώρισης και καταγραφής των βοοειδών είναι ακόμα σε πιλοτικό στάδιο και, επομένως, έχει καθυστερήσει πολλά χρόνια σε σχέση με την ημερομηνία που καθορίστηκε για την ολοκλήρωσή του. Επίσης, όσον αφορά τα αιγοπρόβατα, τα μητρώα κίνησης κοπαδιών που πρέπει να κρατούνται από τους παραγωγούς δεν εφαρμόζονται ή δεν ελέγχονται ακόμα αποτελεσματικά. Τα μέρη των συστημάτων που έχουν ήδη τεθεί σε εφαρμογή δεν θεωρούνται ικανά να αποτελέσουν κατάλληλα διοικητικά εργαλεία και εργαλεία ελέγχου όπως προβλεπόταν.

(1) ΕΕ L 160 της 26.6.1999.

(2) ΕΕ L 210 της 3.8.2001.